парниковите газове, като следват правилата, предвидени в настоящия регламент. Държавите членки включват информацията, докладвана съгласно членове 9, 10, 12 и 14—18 от настоящия регламент, в националния доклад за инвентаризация или в отделно приложение към националния доклад за инвентаризация и ясно посочват в съответствие с приложение VII къде е предоставена информацията.
 Член 9
 Докладване относно преизчисления
 Държавите членки докладват причините за преизчисленията на емисиите и поглъщанията на парниковите газове, посочени в приложение V, част 1, буква г) от Регламент (ЕС) 2018/1999, за годините 1990, 2005 и X-3; начинът, по който съгласуваността на динамичните редове за всички години на докладване се поддържа в писмен вид под формата на проект на специална обобщаваща глава относно преизчисленията в националния доклад за инвентаризация.
 Член 10
 Докладване относно изпълнението на препоръките
 1. Държавите членки докладват посочената в приложение V, част 1, буква ж) от Регламент (ЕС) 2018/1999 информация за стъпките, предприети за подобряване на оценките при инвентаризациите, като спазват форматите, определени в приложение VIII към настоящия регламент.
 2. В своите доклади, посочени в параграф 1, държавите членки обхващат както въпросите, повдигнати за първи път в последните съответни доклади за прегледа, така и въпросите от предходни доклади за прегледа, които са повдигнати отново.
 Член 11
 Докладване относно методите на инвентаризация, емисионните фактори и свързаните с тях методологични описания за ключовите категории за Съюза
 1. Държавите членки предоставят следната информация за подготовката на доклада за инвентаризацията на Съюза, посочен в приложение V, част 1, буква м) към Регламент (ЕС) 2018/1999:
 а)
 обобщена информация относно методите и емисионните фактори, използвани за ключовите категории за Съюза в рамките на съответните XML файлове на таблиците за докладване по общ формат;
 б)
 за ключовите категории на Съюза, за които информацията за методите и емисионните фактори не се съдържа в таблиците за докладване по общ формат — информация в съответствие с част 3 от приложение IX към настоящия регламент;
 в)
 актуализирани обобщени методически описания на ключовите категории на Съюза в съответствие с формата, определен в приложение IX.
 2. За целите на докладването по параграф 1 Комисията предоставя на държавите членки следното:
 а)
 до 31 октомври — списъка на последните ключови категории за Съюза в съответствие с формата, определен в приложение IX, част 1;
 б)
 до 28 февруари — актуализирания списък, посочен в параграф 2, буква а), като измененията са подчертани;
 в)
 до 31 октомври — когато е налична, информация относно методите на инвентаризация, емисионните фактори и обобщените методологични описания в съответствие с формата, определен в приложение IX, част 2;
 г)
 до 28 февруари — актуализираната информация, посочена в параграф 2, буква в).
 Член 12
 Докладване относно неопределеност и пълнота
 1. Държавите членки докладват най-малкото оценките за неопределеност по подход 1, посочени в приложение V, част 1, буква м) към Регламент (ЕС) 2018/1999, като спазват формàта, представен в приложение Х към настоящия регламент.
 2. Държавите членки докладват информацията относно общата оценка за пълнота, посочена в приложение V, част 1, буква м) към Регламент (ЕС) 2018/1999, в националния доклад за инвентаризация, като уточняват:
 а)
 категориите, които са докладвани като „неоценени“ (с код NE — „not